Vállalkozási szerződés

Amely létrejött

***egyrészről***

**MÁV Magyar Államvasutak Zártkörűen Működő Részvénytársaság (röviden: MÁV Zrt.)**

Székhely: H-Budapest, Könyves Kálmán krt. 54-60.

Levelezési cím: 1087 Budapest, Könyves Kálmán Krt. 54-60.

Számlavezető pénzintézet: ERSTE Bank Hungary Zrt. Budapest

Számlaszám: 11991102-02163275-00000000

Számla benyújtási cím: MÁV Zrt. 1426 Budapest, Pf. 24.

Adószám: 10856417-2-44

Statisztikai számjel: 10856417-5221-114-01

Cégjegyzékszám: Cg. 01-10-042272

**mint Megrendelő (a továbbiakban: Megrendelő)**

Szerződéskötés során eljár a:

**MÁV Szolgáltató Központ Zrt. Integrált Ellátási Üzletág**

H-1087 Budapest, Könyves Kálmán krt. 54-60., Cg. 01-10-045838

**Képviseli:**

***másrészről***

Név:

Székhely:

Levelezési cím:

Számlavezető pénzintézet:

Adószám:

Statisztikai jelzőszám:

Cégbíróság és cégjegyzékszám:

Aláírási joggal felruházott képviselő:

**mint vállalkozó (a továbbiakban: Vállalkozó)**

együttes említésük esetén a szerződő felek (a továbbiakban: **Fél vagy Felek**) között

az alulírott helyen és időben az alábbi feltételekkel:

# Preambulum

Megrendelő a közbeszerzésekről szóló 2015. évi CXLIII. törvény (a továbbiakban: Kbt.) 81. §-a szerinti, uniós eljárásrendbe tartozó, nyílt közbeszerzési eljárást folytatott le ***„*ORACLE ULA szoftver termékek gyártói szoftver követése*”*** tárgyban az Európai Unió Hivatalos Lapjában és a hirdetmények elektronikus napilapjában (a továbbiakban: TED) …. nyilvántartási szám alatt megjelent ajánlati felhívással (a továbbiakban: közbeszerzési eljárás).

Megrendelő Vállalkozót hirdette ki a közbeszerzési eljárás nyertes ajánlattevőjének, Felek ennek alapján kötik meg jelen vállalkozási szerződést (a továbbiakban: Szerződés) egymással.

A közbeszerzési eljárás dokumentumai jelen Szerződés elválaszthatatlan részét képezik, különös tekintettel – amennyiben volt ilyen, úgy a Kiegészítő tájékoztatás – az Ajánlati felhívás (a továbbiakban: Felhívás) és a többi közbeszerzési dokumentum rendelkezéseire, a közbeszerzési dokumentumok részét képező műszaki leírásra és a nyertes ajánlat tartalmára.

A Vállalkozó a közbeszerzési dokumentumokban foglaltakat és e körben a jelen Szerződés feltételeit megismerte, az abban foglaltakat nyilatkozatával elfogadta.

## **A Szerződés tárgya**

* 1. Megrendelő megrendeli, Vállalkozó pedig vállalja, hogy biztosítja a jelen Szerződés 1. számú mellékletében rögzített szoftvertermékek támogatását az egyes szoftvertermékek vonatkozásában ott megjelölt szoftverkövetési időtartamon belül, a vonatkozó gyártói technikai támogatási irányelvek szerint (<https://www.oracle.com/us/assets/057419.pdf> és <http://www.oracle.com/us/support/library/hardware-systems-support-policies-069182.pdf>). A támogatási szolgáltatásokra megfelelően irányadók az érintett szoftverekre vonatkozó, a Megrendelő által a licencek megvásárlásakor elfogadott gyártói licencfeltételek.

* 1. Vállalkozó a Szerződés aláírását követően köteles Megrendelő erre irányuló felhívásától számított 3 munkanapon belül Megrendelő részére 1 (egy) eredeti példányban kiállítani a szoftverkövetést igazoló dokumentumot (a továbbiakban: Teljesítési nyilatkozat), amely dokumentumban fel kell tüntetnie az alábbiakat: mely szoftvertermékekre melyik időponttól (év, hónap, nap) milyen időpontig (év, hónap, nap) nyújt támogatást.
	2. Megrendelő a Szerződés 3. pontjában rögzítettek szerint kötelezettséget vállal a jelen Szerződés 2. pontjában meghatározott vállalkozói díj megfizetésére.

## **2. Vállalkozói díj**

2.1. Megrendelő köteles a jelen Szerződés 1. számú mellékletében rögzített szoftvertermékek támogatásának ellenértékeként összesen ………………… forint + ÁFA, azaz ………………. Ft + ÁFA vállalkozói díjat fizetni Vállalkozó részére.

2.2. A vállalkozói díj a Vállalkozó jelen Szerződés teljesítésével kapcsolatosan felmerülő valamennyi költségét tartalmazza, Vállalkozó további költségtérítésre nem jogosult.

3. Fizetési feltételek

3.1. Vállalkozó az általa leszállított termékekről kiállított Teljesítési nyilatkozatot a MÁV Zrt. Székházában (1087 Budapest, Könyves Kálmán krt. 54-60.) személyesen köteles átadni a Megrendelő jelen Szerződésben megjelölt kapcsolattartójának.

A Vállalkozó a Szerződés tárgyát képező szolgáltatáshoz való hozzáférést biztosító CSI számot - amennyiben az még nem áll a Megrendelő rendelkezésére - a jelen Szerződés hatályba lépésétől számított 5 munkanapon belül köteles Megrendelő részére átadni, amelyet a Felek a jelen Szerződés szerinti teljesítésnek minősítenek a szoftvertámogatás vonatkozásában, és Megrendelő a CSI szám rendelkezésre állása esetén kiállítja a teljesítési igazolást. A jelen Szerződés 7.5. pontjában foglalt késedelmes teljesítés alapjául az itt megjelölt teljesítési határidő szolgál.

Jelen Szerződés a 10. pontban foglaltak szerint a Felek általi aláírás napján, de legkorábban 2017. május 31. napján lép hatályba, a licenckövetési időszak vége az 1. sz. mellékletben foglaltak szerint 2017. december 29. napja.

A mindkét Fél által aláírt Szerződés, a Teljesítési nyilatkozat, valamint a CSI szám átadását tanúsító átadás-átvételi jegyzőkönyv alapján, a Megrendelő a Vállalkozó részére elektronikus úton megküldi a Megrendelő által kitöltött, ellenőrzött, jóváhagyott, rendelési számmal ellátott Basware Teljesítési Igazolást, amely jelen Szerződés 2. számú mellékletében foglalt minta szerinti igazolás.

3.2. Megrendelő a Kbt. 135. § (1) bekezdésében meghatározottak szerint a teljesítés elismeréséről, vagy annak megtagadásáról 15 napon belül írásban nyilatkozik.

3.3. Vállalkozó 1 darab számla benyújtására jogosult azután, hogy Megrendelő a Basware Teljesítés Igazolást részére elektronikusan megküldte. A számlát Vállalkozónak 1 példányban kell benyújtani.

A számlát a Megrendelő csak akkor fogadja be, ha azon, illetve a mellékelt Basware Teljesítés Igazoláson megtalálható a Megrendelő rendelésszáma. A rendelésszám nélkül beérkezett számlát a Megrendelő hiánypótlásra visszaküldi a Vállalkozónak.

* 1. A Szerződés szerinti fizetési esedékesség a helyesen kiállított számla Megrendelő általi kézhezvételétől számítandó. A rendelésszám hiányából eredő késedelmes fizetésért a Vállalkozó késedelmi kamat felszámítására nem jogosult.

3.5. A kiállított számlán feltüntetett teljesítési időpont meg kell, hogy egyezzen a teljesítésigazolásban feltüntetett teljesítési időponttal. (Áfa tv. 55 §)

3.6. A Vállalkozó számlája azon a napon számít pénzügyileg teljesítettnek, amikor a Megrendelő bankszámláját számlavezető pénzintézete a számla összegével megterheli.

3.7. Megrendelő részéről a teljesítést igazoló személy:

Név:

Mobil:

E-mail:

3.8. A megfelelő tartalommal kiállított és mellékletekkel együtt benyújtott számla ellenértéke – az adózás rendjéről szóló 2003. évi XCII. törvény (a továbbiakban: Art.) 36/A. §-ának figyelembe vételével – a számla Megrendelő általi kézhezvételétől számított 30 napos fizetési esedékességgel, átutalással kerül kiegyenlítésre a Polgári Törvénykönyvről szóló 2013. évi V. törvény (a továbbiakban: Ptk.) 6:130. §-a alapján, összhangban a Kbt. vonatkozó rendelkezéseivel.

A számlázás és kifizetés pénzneme: HUF.

3.9. Megrendelő olyan számlát fogad el, amely valamennyi, a számlákra vonatkozó magyar jogszabályi rendelkezésekben rögzített tartalmi kelléket tartalmaz, és amely alapján beazonosítható a Vállalkozó azon szolgáltatása (kötelezettsége), amellyel összefüggésben a számlát kiállították.

3.10. Vállalkozó a számláját Megrendelő részére a következő névre és címre, az alábbiak szerinti adatokkal köteles kiállítani (a számlán kérjük a vonatkozó szerződésszámot is feltüntetni):

 MÁV Zrt.

1087 Budapest, Könyves Kálmán körút 54-60.

Adószám: 10856417-2-44

MÁV Zrt. szerződésszám:

3.11. Vállalkozó a számláját Megrendelő részére, a következő névre és címre köteles megküldeni:

MÁV Zrt.

1426 Budapest, Pf.: 24.

3.12. A teljesítésigazolás kiállítása és/vagy a Vállalkozó számlájának Megrendelő általi megfizetése nem jelent joglemondást Megrendelő részéről, továbbá Megrendelő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy Vállalkozó számláját kifizette úgy, hogy igényét nem jelentette be azonnal Vállalkozó részére.

3.13. A Megrendelő előleget nem fizet, fizetési biztosítékot nem ad, egyéb szerződést biztosító mellékkötelezettségek nem terhelik.

3.14. Jelen Szerződéssel kapcsolatos kifizetések az Art. 36/A. §-ának hatálya alá esnek, melynek értelmében a havonta összesen nettó 200.000,- Ft-ot meghaladó kifizetések esetén a számla kifizetésének feltétele, hogy a Vállalkozó 30 napnál nem régebbi, nemlegesnek minősülő adóigazolást mutasson be, adjon át, vagy küldjön meg Megrendelő részére vagy pedig a kifizetés időpontjában szerepeljen a köztartozásmentes adózói adatbázisban. Vállalkozó köteles alvállalkozóját/alvállalkozóit tájékoztatni, hogy a közöttük fennálló szerződés közbeszerzés megvalósításához kapcsolódik, továbbá arról, hogy a Szerződés és ennek teljesítése az Art. 36/A. §-a alá tartozik.

3.15. A Felek megállapodnak, hogy késedelmes fizetés esetén a MÁV Zrt.-vel szerződő fél a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.

3.16. Felek megállapodnak abban, hogy Megrendelővel szembeni követelés engedményezése (ide értve annak faktorálását is), illetve Megrendelővel szembeni bármilyen követelésen zálogjog alapítása csak a Megrendelő előzetes írásos jóváhagyásával lehetséges. Az előzetes írásos jóváhagyás nélküli engedményezés (faktorálás), vagy zálogjog alapítás a Vállalkozó szerződésszegésének minősül, melynek alapján Vállalkozót Megrendelővel szemben kártérítési felelősség terheli.

A Ptk. 6:205. §-a szerinti teljesítésátvállalás, valamint a Ptk. 6:206. §-a szerinti tartozáselvállalás Megrendelő előzetes írásbeli jóváhagyásához kötött.

3.17. Amennyiben Vállalkozó külföldi adóilletőségű, a Kbt. 136. § (2) bekezdésében foglaltakkal összhangban visszavonhatatlanul kijelenti, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül és Vállalkozó az ezzel kapcsolatos, kifejezett és visszavonhatatlan meghatalmazását Megrendelő rendelkezésére bocsátja. A meghatalmazás jelen Szerződés3. számú mellékletét képezi.

3.18. Vállalkozó nem jogosult megfizetni, illetve elszámolni jelen Szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontjai szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak.

Vállalkozó (a Kbt. 135. § (1) bekezdése szerint) vállalja, hogy jelen Szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és Megrendelőt – erre irányuló külön felhívás nélkül – haladéktalanul tájékoztatja, különösképpen abban az esetben, ha:

* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel;
* a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

3.19. Megrendelő a Kbt. 135. § (6) bekezdésében foglaltak alapján a jelen Szerződésen alapuló ellenszolgáltatásból eredő tartozásával szemben csak a Vállalkozó által elismert, egynemű és lejárt követelését számíthatja be.

1. **Alvállalkozók**

4.1. Jelen Szerződést a Kbt. 138. § (1) bekezdése szerint a Vállalkozónak kell teljesítenie. A megkötött Szerződést és a Szerződésben vállalt kötelezettségeit Vállalkozó át nem ruházhatja, Vállalkozó ugyanakkor a jelen Szerződés teljesítéséhez a Kbt.-ben foglalt feltételek szerint jogosult alvállalkozót igénybe venni, amennyiben az ajánlatában jelezte. Vállalkozó az ajánlatban megnevezett, illetve jelen Szerződésben szereplő alvállalkozó(k) személyét csak a Kbt.-ben foglalt korlátozásokkal változtathatja meg.

Az alvállalkozók bevonásával kapcsolatban a Kbt. 138. § (2)-(5) bekezdéseit kell megfelelően alkalmazni.

Megrendelő az alvállalkozóval, illetve alvállalkozókkal nem áll szerződéses kapcsolatban. Vállalkozó a jogosan igénybe vett alvállalkozóért úgy felel, mintha a munkát maga végezte volna; alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be. Ezzel összefüggésben Vállalkozó köteles alvállalkozóját/alvállalkozóit tájékoztatni, hogy a közöttük fennálló szerződés közbeszerzés közvetlen megvalósításához kapcsolódik, továbbá arról is, hogy a szerződés és ennek teljesítése az Art. 36/A. §-a alá tartozik. Amennyiben a fenti kötelezettségét elmulasztja, annak valamennyi következményét Vállalkozónak kell viselnie.

Ha a Szerződés teljesítése során bármikor Vállalkozó vagy alvállalkozója olyan feltételekkel találkozik, melyek akadályozzák a határidő szerinti teljesítést, Megrendelőt azonnal írásban értesíteni kell a késedelem tényéről és annak várható időtartamáról.

Az értesítés elmaradása vagy késedelmes közlés esetén annak minden következményét Vállalkozó viseli.

4.1.1. A jelen Szerződés teljesítésébe a Vállalkozó által bevonni kívánt, a jelen Szerződés megkötésekor ismert alvállalkozók adatait a Vállalkozó által a jelen Szerződés aláírásával egyidejűleg aláírt, a jelen Szerződés 4. számú mellékletét képező nyilatkozat tartalmazza. Több Vállalkozó esetén (közös ajánlattétel esetén) Vállalkozónként külön nyilatkozatot kell benyújtani, és az egyes Vállalkozóknak a Szerződés teljes értékéhez viszonyított teljesítési arányát is meg kell adni a nyilatkozatban.

4.1.2. Felek rögzítik, hogy a Vállalkozó a jelen Szerződés hatálya alatt új alvállalkozó bevonására csak a Kbt.-ben foglalt feltételekkel, előzetes bejelentés mellett jogosult azzal, hogy az új alvállalkozó bevonását a jelen Szerződés 4. számú melléklete szerinti, aktualizált, a Vállalkozó által 4 (négy) eredeti példányának cégszerűen aláírt nyilatkozat Megrendelő kapcsolattartója részére történő megküldésével köteles teljesíteni.

4.1.3. Felek rögzítik továbbá, hogy bármely, a jelen Szerződés 4. számú mellékletét érintő változásról Vállalkozó a jelen Szerződés 4. számú melléklete szerinti, aktualizált, a Vállalkozó által 4 (négy) eredeti példányának cégszerűen aláírt nyilatkozat Megrendelő jelen Szerződés 5.5.1. pontjában megjelölt kapcsolattartója részére történő megküldésével köteles teljesíteni.

4.1.4. A jelen Szerződés 4. számú mellékletének 4.1.2. és 4.1.3. pontban rögzítettek szerinti változása nem minősül a jelen Szerződés módosításának. Felek rögzítik, hogy a 4.1.2. és 4.1.3. pont szerint aktualizált mellékletet Vállalkozó – a benyújtás sorrendjében – folytatólagos alszámozással (4/1., 4/2., 4/3., stb.) ellátva köteles megküldeni a Megrendelő részére.

4.1.5. Vállalkozó a 4.1.2. és 4.1.3. pontban rögzítettek kapcsán kifejezetten kijelenti, hogy a Kbt.-ben meghatározott, az alvállalkozók vonatkozásában irányadó szabályokkal maradéktalanul tisztában van és minden intézkedést megtesz ezen rendelkezések betartása érdekében, továbbá a jelen Szerződés aláírásával kifejezetten tudomásul veszi, hogy ezen kötelezettségek megszegése súlyos szerződésszegésnek minősül, melyre tekintettel Vevők jogosulttá válnak a jelen Szerződés azonnali hatályú felmondására vagy az attól történő elállásra, továbbá Vállalkozóval szemben a jelen Szerződés és a vonatkozó jogszabályok szerinti jogkövetkezmények is korlátozás nélkül érvényesíthetők.

4.1.6. A Megrendelő vagy a nevében eljáró személy (szervezet) a Szerződés teljesítése során korlátozás nélkül jogosult ellenőrizni, hogy a jelen Szerződés teljesítésében a Vállalkozó oldalán a jelen Szerződés 4. számú melléklete szerinti alvállalkozó(k) vesz(nek)-e részt.

4.1.7. A Vállalkozó az alvállalkozók kiválasztásáért és teljesítésükért, a titoktartási kötelezettség velük történő betartatásáért egyebekben a Ptk. szabályai szerint felel.

4.2. Vállalkozó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is).

4.3. Vállalkozó tudomásul veszi, hogy jelen Szerződés teljesítése során személye csak a Kbt. 139. §-ban és a 140. §-ban rögzítettek figyelembevételével változhat meg.

4.4. Vállalkozó tudomásul veszi, hogy Megrendelő – a közpénzekkel való felelős gazdálkodás elvének érvényesítése jegyében – a jelen Szerződés teljesítése, illetve teljesülése során a Kbt. 142. §-ában rögzítettek figyelembevételével köteles eljárni. Megrendelő ennek keretében köteles a Közbeszerzési Hatóságnak a Kbt. 142. § (5) és (6) bekezdésében rögzített esetekben és körben adatot szolgáltatni, melyet Vállalkozó a jelen Szerződés aláírásával kifejezetten tudomásul vesz.

## **Szerződő Felek együttműködése, kapcsolattartás**

5.1. Felek a Szerződés teljesítése során együttműködni kötelesek. Ennek során a Felek minden olyan akadályról vagy körülményről, amely a Szerződés teljesítése szempontjából lényeges, amelyek a Szerződésben vállalt kölcsönös kötelezettségekből kifolyólag a teljesítést érintik, kötelesek egymást szóban vagy írásban haladéktalanul értesíteni.

5.2. A Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik Féllel a változást követő 10 napon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó Felet terheli a felelősség.

5.3. Felek a jelen Szerződésben foglalt valamennyi hivatalos értesítést vagy más közlést írásban kötelesek megküldeni a másik Fél részére, amely akkor tekintendő kézbesítettnek, ha azt személyesen adják át a címzettnek; vagy postán ajánlott küldeményként küldték meg a címzettnek, és a címzett az átvételt igazolta, illetve ha telefaxon került elküldésre, az átvétel megtörténtének visszaigazolásával.

5.4. A Vállalkozó a Szerződésből eredő bármilyen követelést, igényérvényesítést megelőzően Megrendelővel egyeztetni köteles, ennek elmaradása esetén az ebből eredő kárt Megrendelő a Vállalkozóval szemben jogosult érvényesíteni.

5.5. A kapcsolattartók azok a személyek, akik az adott feladatokkal kapcsolatban a Megrendelőt, illetve a Vállalkozót képviselik.

5.5.1.Megrendelő részéről a kapcsolattartó neve, e-mail címe, telefonszáma, faxszáma

 Név:

 Telefon:

 Fax:

E-mail:

5.5.2. Vállalkozó kapcsolattartójának neve, e-mail címe, telefonszáma, faxszáma

 Név:

 Telefon:

 Fax:

 E-mail:

5.6. A Megrendelő nevében történő joglemondásra, a szerződéses kötelezettségeket meghaladó kötelezettségvállalásra, valamint szerződésmódosításra kizárólag a Megrendelő cégjegyzésre jogosult képviselői által cégszerűen aláírt nyilatkozat(ok) eredményeként kerülhet sor. A kapcsolattartásra kijelölt, és a jelen Szerződés 5.5.1. pontjában nevesített személyt a Megrendelő cégjegyzésre jogosult képviselőinek említett jogosultsága nem illeti meg.

## **6. A Szerződés teljesítésének helye, a Felek jogai és kötelezettségei**

6.1. Vállalkozó jelen Szerződésben vállalt kötelezettségeinek teljesítését elsődlegesen saját székhelyén végzi, illetve szükség szerint Megrendelő székhelyén. Amennyiben a feladatok teljesítésére a Megrendelő székhelyén kerülne sor, úgy a helyszíni munkavégzéssel kapcsolatos feltételeket (pl. biztonsági szempontú, tűz-és munkavédelmi feltételek) a Felek a helyszíni munkavégzés megkezdését megelőzően egyeztetik.

6.2. A Vállalkozó vállalja, hogy feladatait a mindenkor hatályos jogszabályok betartásával és vonatkozó szokványoknak megfelelve, az ésszerűen elvárható szakértelemmel és gondossággal, az elvárható legmagasabb színvonalon végzi.

Vállalkozó kijelenti és szavatolja, hogy a jelen Szerződés alapján a teljesítésben közreműködő személyek a jelen Szerződésben meghatározott feladatok végzéséhez szükséges, jogszabályokban és egyéb vonatkozó előírásokban rögzített képzettséggel rendelkeznek.

6.3. A Vállalkozó kötelezi magát, hogy szerződéses kötelezettségeinek teljesítése érdekében együttműködik a Megrendelővel, vállalja továbbá az együttműködés feltételeinek Megrendelő oldaláról történő biztosítását. Ennek megfelelően kellő időben egymás rendelkezésére bocsátják a szükséges adatokat, valamint gondoskodnak a teljesítés további feltételeinek megteremtéséről; a teljesítést érintő minden lényeges körülményről haladéktalanul tájékoztatják egymást.

## 6.4. Vállalkozó a Megrendelő utasításai szerint köteles eljárni. A Megrendelő utasítása nem terjedhet ki a munka megszervezésére és nem teheti a Vállalkozó teljesítését terhesebbé. Ha a Megrendelő célszerűtlen vagy szakszerűtlen utasítást ad, erre a Vállalkozó köteles őt figyelmeztetni.

6.5. A Vállalkozó a teljesítésért teljes kellék- és jogszavatosságot vállal.

6.6. Vállalkozó tevékenysége során csak saját nevében járhat el, nem jogosult a Megrendelő nevét használni. Az esetleges névhasználatból eredő károkért csak és kizárólag Vállalkozó felel.

6.7. Vállalkozó kijelenti, hogy a jelen Szerződés teljesítése nem jelenti és nem eredményezi bármilyen olyan szerződés vagy kötelezettség megszegését, amely valamely harmadik személlyel kötött szerződés alapján áll fenn, illetőleg valamely harmadik fél tulajdonát képező információ titokban tartására vonatkozik.

6.8. Vállalkozó kijelenti és szavatolja, hogy a jelen Szerződésben meghatározott munka teljesítése során nem használ fel semmilyen olyan dokumentumot, egyéb anyagot, illetőleg információt, amely harmadik személy tulajdonát képezi és olyan bizalmas dokumentumnak, egyéb anyagnak, illetőleg információnak minősül, amelynek a munka teljesítése során történő felhasználását a tulajdonos harmadik személy nem engedélyezte.

6.9. Vállalkozó szavatosságot vállal azért, hogy a Szerződés tárgyát képező tevékenység ellátása során csak olyan szoftvert, egyéb szerzői jogvédelem alatt álló szellemi terméket használ, illetve alkalmaz, amely fölött harmadik személynek nincs olyan joga, amely Megrendelőt a Szerződésből származó jogai gyakorlásában akadályozná (jogszavatosság) vagy korlátozná.

6.10. A Vállalkozó a jogszavatosság körében olyan teljesítésre köteles, hogy az eredmény Megrendelő általi korlátlan felhasználása harmadik személy jogát (ideértve a szerzői jogot is) ne sértse, vagy ilyen – harmadik személyt megillető jog – a felhasználást ne akadályozza vagy korlátozza és ne tegye terhesebbé.

6.11. Vállalkozó felel minden olyan kárért, amely a szavatossági kötelezettségek megszegéséből Megrendelőt éri.

6.12. Vállalkozó jótáll a jelen Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért, függetlenül attól, hogy azokat saját maga vagy alvállalkozója, esetleg egyéb, jogszerűen bevont harmadik személy alkalmazza.

6.13. Megrendelő köteles Vállalkozó rendelkezésére bocsátani minden olyan információt és adatot, mely a jelen Szerződés teljesítéséhez szükséges.

6.14. A Megrendelő lehetővé teszi a Vállalkozó által írásban meghatározott személyeknek, hogy a jelen Szerződés 6.1. pontjában meghatározott teljesítési helyre a teljesítés által indokolt esetekben beléphessenek. A Vállalkozó tudomásul veszi, hogy a Megrendelő ésszerű indokkal megtagadhatja a kijelölt személyek belépését, vagy értesítést adhat, hogy a megengedett belépés meghatározott időszakban történjen.

## **7. Szerződésszegés, felelősség, kötbér**

7.1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a Szerződés alapján őt terhelő bármely kötelezettségét nem jogszabályszerűen vagy nem szerződésszerűen teljesíti.

7.2. Vállalkozó az általa a jelen Szerződés szerint végzett tevékenységért Ptk. szerinti kártérítési felelősséggel tartozik. Vállalkozó a Ptk. szabályai szerint köteles Megrendelő részére megtéríteni mindazt a kárt, amely Vállalkozónak a nem szerződésszerű/jogszabályszerű teljesítése miatt merült fel.

7.3. Vállalkozó felelőssége vonatkozásában:

Vállalkozó kártérítési felelősségére a Ptk. rendelkezéseit kell megfelelően alkalmazni.

Vállalkozó a Megrendelő nem szerződésszerű és/vagy nem jogszabályszerű magatartása okán bekövetkező hibáért vagy késedelemért nem vonható felelősségre.

* 1. A szerződő Felek a Szerződés nem teljesítése, illetve késedelmes teljesítése esetére – amennyiben a Vállalkozó a Ptk. 6:142. § második mondatában foglalt feltételek együttes fennállásának hiányában nem mentesül a felelősség alól (vagy) amennyiben a Vállalkozó a Ptk. 6:142. §-ban foglaltak alapján jogszerűen ki nem menti magát – a Vállalkozó kötbérfizetési kötelezettségében állapodnak meg a Ptk. 6:186. § (1) bekezdésében foglaltakkal összhangban.

A kötbér alapja a szerződésszegéssel érintett nettó szerződéses érték (szerződésszegéssel érintett szoftverkövetés darabszáma szorozva ahhoz tartozó nettó vállalkozói díj).

A kötbér elszámolásának számviteli bizonylata a terhelőlevél.

* 1. Vállalkozó késedelmes teljesítése esetén késedelmi kötbért köteles fizetni. A késedelmi kötbér mértéke naptári naponként a késedelem 1-10. (elsőtől-tizedik) napja alatt a szerződésszegéssel érintett nettó szerződéses érték (szerződésszegéssel érintett szoftverkövetés darabszáma szorozva ahhoz tartozó nettó vállalkozói díjjal) 0,5 %-a, a késedelem 11. (tizenegyedik) napjától napi 1 %-a, de maximum 20%.

Amennyiben a kötbér eléri maximumát, Megrendelő jogosult a Szerződést azonnali hatállyal felmondani.

* 1. Vállalkozó kötbérfelelősséggel tartozik akkor is, ha a teljesítés lehetetlenné vált, meghiúsult, illetőleg a Vállalkozó a Szerződés teljesítését megtagadta. Nemteljesítés (lehetetlenülés, meghiúsulás, teljesítés megtagadás) esetén a Megrendelő a szerződésszegéssel érintett nettó szerződéses érték (szerződésszegéssel érintett szoftverkövetés darabszáma szorozva az ahhoz tartozó nettó vállalkozói díjjal) 20%-ának megfelelő meghiúsulási kötbért számít fel.
	2. A késedelmi és meghiúsulási kötbér megfizetése nem érinti és nem zárja ki a jogszabályból és a Szerződésből Megrendelőt megillető bármely más igény érvényesítésének lehetőségét.
	3. Kártérítési felelősség

7.8.1. Vállalkozó a jelen Szerződés szerinti feladatait a Szerződésben meghatározott feltételek szerint köteles nyújtani. Megrendelő követelheti a Szerződés megszegéséből eredő, igazolt kárának megtérítését a Ptk. kártérítési szabályai szerint, a jelen Szerződésben foglalt rendelkezések figyelembevételével.

7.8.2. Vállalkozó kártérítési felelősséggel tartozik minden olyan tényleges, igazolt és közvetlen kárért, amelyet a Szerződés teljesítésével összefüggésben, akár a Vállalkozó maga, akár alkalmazottja magatartásával, mulasztásával, illetve egyéb szerződésszegő tevékenységével a Megrendelőnek okozott.

7.8.3. Felek rögzítik, hogy a kártérítés Szerződés szerinti megfizetése nem mentesíti a Vállalkozót sem a Szerződés szerinti teljesítés, sem pedig az általa a Szerződés keretében vállalt bármelyik kötelezettségének teljesítése alól.

7.8.4. Egyik fél sem felelős semmilyen körülmények között semmilyen közvetett vagy következményes kárért, elmaradt haszonért vagy bevételért, adatvesztésért vagy az adathasználat lehetőségének elvesztéséért („lucrum cessans”). Vállalkozó Szerződésből származó maximális kárfelelőssége bármilyen – akár Szerződésben érintett, akár Szerződésen kívüli – kár esetén („damnum emergens”) nem haladhatja meg a Megrendelő által a Szerződés értelmében a problémás szolgáltatásért, feladatért fizetett ellenszolgáltatás összegét. Vállalkozó Szerződésben meghatározott vagy abból eredő felelőssége a károkozásért összegszerűségben nem haladhatja meg a jelen Szerződés alapján a Vállalkozó részére megfizetett nettó díj(ak) összegét.

7.8.5. Vállalkozónak a Szerződés megszegéséért való felelőssége a 7.8.1 és 7.8.4 pontok szerinti összegre korlátozódik, amennyiben kógens szabály ettől eltérően nem rendelkezik. Felek a jelen pont szerinti felelősségkorlátozó kikötést a Ptk. vonatkozó rendelkezéseire tekintettel teszik.

7.8.6. A fenti felelősségkorlátozási-, és kizárási rendelkezések nem vonatkoznak azokra a károkozási esetekre, amely esetekben a károkozás időpontjában a magyar jog szabályai szerint a felelősség érvényesen nem korlátozható vagy nem zárható ki.

1. **Vis maior**

8.1. Mentesülnek a Felek a szerződésszegés jogkövetkezményei alól, ha a teljesítés elmaradása vis maiorra vezethető vissza.

8.2. Vis maiornak minősül minden olyan rendkívüli, előre nem látható tény, körülmény, amely a szerződésszegő Fél érdekkörén kívül esik, Felek akaratától független és elháríthatatlan.

8.3. A vis maiorról Felek egymást kötelesek azonnal elektronikus úton és egyidejűleg ajánlott levélben értesíteni. Az értesítés elmaradásából származó kárért az értesítésre kötelezett felel.

8.4. A vis maior bekövetkeztét – amennyiben annak tényét a felek bármelyike vitatja – a vis maior helye szerinti Kereskedelmi és Iparkamarától származó jognyilatkozattal vagy egyéb hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.

8.5. A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.

## **9. A szellemi alkotásokhoz fűződő jogok**

9.1. Amennyiben a jelen Szerződés alapján szoftverfejlesztésre vagy más, szerzői jogi oltalomban részesíthető alkotás létrehozatalára kerül sor, az ellenszolgáltatás kifizetésével Vállalkozó nem kizárólagos, átruházható, jogdíjmentes, örökös felhasználási jogot biztosít a Megrendelőnek arra, hogy a Megrendelő saját és a MÁV Zrt. illetve annak teljeskörűen konszolidált leányvállalatai körén belül eső üzleti műveleteihez a Vállalkozó által jelen Szerződés keretében a Megrendelő számára rendelkezésre bocsátott bármely szolgáltatást felhasználja vagy annak felhasználásával az e bekezdésben megjelölt gazdasági társaságok részére szolgáltatást nyújtson.

9.2. A szoftverhez kapcsolódó adatbázisban szereplő adatvagyon a Megrendelő tulajdona. Az adatbázishoz való hozzáférést, további feldolgozást, elemzést, értékelést a Megrendelő a Szerződés keretében maradéktalanul biztosítani köteles a Vállalkozó számára.

Amennyiben a Vállalkozó a szoftver elkészítéséhez más személyt is igénybe vesz, köteles a közreműködő természetes és jogi személyekkel olyan tartalmú szerződéseket kötni, hogy a felhasználási jogot Megrendelő a jelen Szerződésben foglalt feltételekkel megszerezhesse.

9.3. Felek rögzítik, hogy a jelen Szerződés 9.1.-9.2. pontja szerinti felhasználási jog ellenértékét a jelen Szerződés 2.1. pontjában rögzített vállalkozási díj tartalmazza.

9.4. Amennyiben a Vállalkozó által átadott eredmény részben vagy egészben harmadik személy szellemi alkotása, a Vállalkozó köteles olyan helyzetbe hozni a Megrendelőt, hogy utóbbit minden külön díjazás nélkül e szellemi alkotásokra vonatkozóan ugyancsak megillesse a jelen 9. pontban rögzített minden jogosultság.

9.5. A Szerződés lejártától Megrendelő jogosult a lejáratkor elérhető legújabb licenszverzió örökös használatára, amelynek ellenértékét a Vállalkozó részére a jelen Szerződés alapján megfizetésre kerülő díjazás magában foglalja és amelyből eredően Vállalkozó semmiféle igényt nem jogosult érvényesíteni a Megrendelőkkel szemben.

## **10. Szerződés hatálya**

10.1. Jelen Szerződés a Felek általi aláírás napján, de legkorábban 2017. május 31. napján lép hatályba és valamennyi szerződéses kötelezettség maradéktalan teljesítéséig hatályos.

10.2. Jelen közbeszerzési eljárás eredményeként kötött szerződés a Kbt. 195. § (1) bekezdése és a közbeszerzések központi ellenőrzéséről és engedélyezéséről szóló 320/2015 (X.30.) Korm. rendelet (a továbbiakban: Kormányrendelet) rendelkezései alapján a közbeszerzésekért felelős miniszter ellenőrzéséhez és engedélyéhez kötött.

A hatálybalépés feltétele a Kormányrendelet 13. § (1) bekezdés a) vagy b) pontja szerinti támogató tartalmú vagy feltétellel támogató tartalmú záró tanúsítvány (továbbiakban: tanúsítvány) kiállítása, vagy a Kormányrendelet 13. § (3) bekezdésben foglalt feltételek fennállása esetén az állásfoglalásra nyitva álló határidő eredménytelen eltelte.

Amennyiben a tanúsítványt a közbeszerzésekért felelős miniszter a szerződés aláírását követően közli Megrendelővel, a hatálybalépés napja a közlést követő munkanap.

Amennyiben a fentiek alapján a Szerződés a Felek általi aláíráskor még nem lép hatályba, e körülményről, valamint a Szerződés hatálybalépésének időpontjáról Megrendelő a Vállalkozót haladéktalanul tájékoztatni köteles.

## **Szerződésmódosítás**

# 11.1. Jelen Szerződés módosítása írásban, a Kbt. 141. §-ának feltételei szerint lehetséges.

# Véleményeltérő nyilatkozattal a szerződésmódosítás – semmilyen kikötés esetén – nem hatályosul, az esetleges véleményeltérés szerződésmódosítás kezdeményezésének tekintendő.

# 11.2. Nem minősül a Szerződés módosításának a Felek nyilvántartott adataiban, így különösen a székhelyében, képviselőiben, a kapcsolattartók személyében, bankszámlaszámában bekövetkező változás. Ugyancsak nem minősül a Szerződés módosításának, az alvállalkozók személyének változása, ha azt a Megrendelő a Kbt. 138. §-a alkalmazásával jóváhagyta.

11.3. Vállalkozó tudomásul veszi, hogy abban az esetben, ha a MÁV Zrt. „szárazföldi szállítást kiegészítő szolgáltatás” megnevezésű főtevékenységét vagy a Szerződés szempontjából releváns tevékenységét a Szerződés hatálya alatt más gazdasági társaság veszi át, úgy ezen gazdasági társaság a Vállalkozó külön hozzájárulása nélkül jogosult a Szerződésbe – a Kbt. rendelkezéseivel összhangban – a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen szerződéses jogutódlás a Vállalkozó jogait nem csorbítja, kötelezettségeinek teljesítését nem teszi terhesebbé.

1. **A Szerződés megszűnése**

12.1. A szerződésteljesítéssel történő megszűnésén túlmenően bármelyik Fél jogosult súlyos szerződésszegés esetében a Szerződést egyoldalú, másik félhez címzett, írásbeli jognyilatkozattal azonnali hatályú felmondás útján megszüntetni.

12.2. Azonnali hatályú felmondási okok

12.2.1. *Azonnali hatályú felmondási okok a Megrendelő részéről:*

* Megrendelő jogosult a jelen Szerződést azonnali hatállyal felmondani abban az esetben, ha a Vállalkozó a titoktartási kötelezettségét bizonyítottan megszegi.
* Megrendelő jogosult a jelen Szerződést azonnali hatállyal felmondani abban az esetben, ha a Vállalkozó a Megrendelő erre vonatkozó írásbeli figyelmeztetése és a szerződésszerű teljesítésre történő felhívása ellenére a Megrendelő által meghatározott ésszerű – de legfeljebb 30 munkanapos – póthatáridőn belül sem teljesíti a jelen Szerződés alapján fennálló kötelezettségeit.
* Megrendelő jogosult a jelen Szerződést azonnali hatállyal felmondani abban az esetben, ha a Vállalkozó a Megrendelő írásbeli engedélye nélkül szerződéses jogait és kötelezettségeit másra ruházza át és ez a Megrendelőnek a szerződésszerű teljesítéshez fűződő jogát súlyosan veszélyezteti.
* Megrendelő jogosult a jelen Szerződést azonnali hatállyal felmondani abban az esetben, ha a Vállalkozó teljesítési képességeiben alapvető változás történik (pénzügy, szakértői létszám, forgalmazási jog, stb.) és ami alapján joggal feltételezhető, hogy szerződéses kötelezettségeinek nem képes eleget tenni.
* Megrendelő jogosult azonnali hatállyal felmondani a jelen Szerződést abban az esetben, ha a Vállalkozó ellen az illetékes bíróság jogerősen felszámolási eljárás lefolytatását rendeli el.
* Megrendelő jogosult azonnali hatállyal felmondani a jelen Szerződést, ha Vállalkozó együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen Szerződés fenntartását lehetetlenné teszi.
* Megrendelő jogosultak a jelen Szerződést azonnali hatállyal felmondani Vállalkozó által a Megrendelő jó hírnevét, harmadik személyekkel fennálló üzleti kapcsolatát veszélyeztető magatartás tanúsítása esetén.
* Megrendelő jogosult a jelen Szerződést azonnali hatállyal felmondani abban az esetben, ha a Vállalkozóval szemben indult csődeljárás esetében a vonatkozó jogszabályok alapján tartott tárgyaláson a Vállalkozó a hitelezőktől nem kap előzetes egyetértést a fizetési haladék megszerzésére.
* Megrendelő jogosult a jelen Szerződést azonnali hatállyal felmondani abban az esetben, ha bírósági döntés szerint a csődeljárás során a Vállalkozó és a hitelezők között nem jön létre egyezség.
* Megrendelő jogosult a jelen Szerződést azonnali hatállyal felmondani abban az esetben, ha Vállalkozó az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján.
* Megrendelő jogosult a jelen Szerződést azonnali hatállyal felmondani abban az esetben, ha Vállalkozó fizetésképtelenségét a bíróság a vonatkozó jogszabályok alapján jogerősen megállapítja.
* Megrendelő jogosult a jelen Szerződést azonnali hatállyal felmondani abban az esetben, ha Vállalkozó végelszámolását az erre jogosult szerv elhatározza.

12.2.2. *Azonnali hatályú felmondási okok a Vállalkozó részéről:*

* Vállalkozó jogosult a jelen Szerződést azonnali hatállyal felmondani abban az esetben, ha a Megrendelő a Vállalkozó erre vonatkozó írásbeli figyelmeztetése és a szerződésszerű teljesítésre történő felhívása ellenére a Vállalkozó által meghatározott ésszerű – de legalább 30 napos – póthatáridőn belül sem teljesíti a jelen Szerződés alapján fennálló kötelezettségeit.
* Vállalkozó jogosult azonnali hatállyal felmondani a jelen Szerződést abban az esetben, ha a Megrendelő ellen az illetékes bíróság jogerősen felszámolási eljárás lefolytatását rendeli el.
* Vállalkozó jogosult azonnali hatállyal felmondani a jelen Szerződést abban az esetben, ha bírósági döntés szerint a csődeljárás során a Megrendelő és a hitelezők között nem jön létre egyezség.
* Vállalkozó jogosult azonnali hatállyal felmondani a jelen Szerződést abban az esetben, ha a Megrendelő az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján.
* Vállalkozó jogosult azonnali hatállyal felmondani a jelen Szerződést abban az esetben, ha a Megrendelő fizetésképtelenségét a bíróság a vonatkozó jogszabályok alapján jogerősen megállapítja.
* Vállalkozó jogosult azonnali hatállyal felmondani a jelen Szerződést abban az esetben, ha a Megrendelő végelszámolását az erre jogosult szerv elhatározza.

12.3. A Vállalkozó kötelezettséget vállal arra, hogy jelen Szerződésnek bármilyen okból történő megszűnése esetén a Megrendelő által rendelkezésére bocsátott iratokat, feljegyzéseket, bármely adathordozó berendezést vagy eszközt a Szerződés megszűnésének napján a Megrendelő részére 15 napon belül, saját költségén visszaszolgáltatja, átadás-átvételi eljárás mellett, tekintettel a Megrendelő üzleti és adatvédelmi érdekeire.

12.4. A Kbt. 143. § (3) bekezdésében foglaltaknak megfelelően Megrendelő jogosult és egyben köteles jelen Szerződést felmondani – ha szükséges olyan határidővel, amely lehetővé teszi, hogy a Szerződéssel érintett feladatuk ellátásáról gondoskodni tudjon – ha

- Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel;

- Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

A Kbt. 143. § (3) bekezdése szerinti felmondás esetén Vállalkozó a Szerződés megszűnése előtt már teljesített szolgáltatás szerződésszerű pénzbeli ellenértékére jogosult.

12.5. Megrendelő a Szerződést felmondhatja vagy – a Ptk-ban foglaltak szerint – a Szerződéstől elállhat a Kbt. 143. § (1) bekezdésében rögzített esetekben.

12.6. Megrendelő az azonnali hatályú felmondást megalapozó körülmények fennállása esetében a szerződés teljesítésének Vállalkozó által igazolt megkezdése előtt választása szerint jogosult a jelen Szerződéstől azonnali hatállyal elállni.

* 1. Megrendelő köteles a Szerződést felmondani, vagy – a Ptk-ban foglaltak szerint – attól elállni, ha a Szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

12.8. A Szerződés bármilyen okból történő megszűnése esetén a Felek az addig teljesített szolgáltatásokkal összefüggésben egymással elszámolni tartoznak.

12.9. Felmondás esetén Megrendelő fenntartja magának a jogot a szerződésszegésből eredő jogai érvényesítésére, ideértve kötbér követelésére és a kárai megtérítésére való jogot is.

## **13.** **Titoktartás**

13.1. Jelen Szerződés teljesítése során bármely Fél tudomására jutott olyan információk, amelyek a másik Fél üzleti tevékenységeire, termékeire, szolgáltatásaira, vagy technikai ismereteire vonatkoznak, üzleti titoknak minősülnek és azokat a Felek bizalmasnak minősítik. A másik Fél bizalmas információjáról tudomást szerző Fél azt kizárólag a jelen Szerződéssel kapcsolatban használhatja fel, a másik Fél előzetes írásbeli hozzájárulása nélkül azt harmadik Féllel nem közölheti, nyilvánosságra nem hozhatja, nem másolhatja, nem reprodukálhatja.

13.2. Felek megállapodnak, hogy egymás bizalmas információit kölcsönösen, úgy védik, mint a sajátjukat. Minden, a jelen Szerződés alapján átvett bizalmas információt – beleértve az arról készített bármilyen hordozón lévő másolatot is – az információtulajdonos rendelkezésének megfelelően vissza kell szolgáltatni vagy meg kell semmisíteni az alábbi esetekben: Szerződés teljesül, Szerződés megszűnik, az információtulajdonos azt megkívánja.

13.3. A jelen 13. pont szerinti titoktartási kötelezettség a Szerződés megszűnését követő 3 (három) évig fennmarad.

13.4. Nem minősül a jelen 13. pont szerinti titoktartási kötelezettség megsértésének, ha bármilyen, a jelen 13. pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében válik szükségessé.

13.5. A fenti titoktartási kötelezettség vonatkozik a Vállalkozó által a teljesítéshez bármely módon (alvállalkozó, megbízott, munkavállaló, egyéb munkavégzésre irányuló jogviszony) és jogviszony keretében igénybe vett közreműködő személyekre és szervezetekre is.

**14. Egyéb rendelkezések**

### 14.1 A Vállalkozó a Megrendelőt köteles minden olyan körülményről haladéktalanul értesíteni, amely a tevékenység eredményességét vagy kellő időre való elvégzését veszélyezteti, vagy gátolja. Az értesítés elmulasztásából eredő kárért felelős az értesítés adását elmulasztó fél.

### 14.2. Megrendelő jogosult a Szerződés időtartama alatt szakmai és biztonsági ellenőrzésre, melynek során a Vállalkozó munkáját nem zavarhatja és a tevékenységét nem késlelteti. A MÁV Zrt. biztonsági szervezetének ellenőrzése kiterjedhet az irat- és adatszolgáltatás kérésre, melyek teljesítési kötelezettségét a Vállalkozó engedélyezi az alvállalkozóira is.

14.3. Vállalkozó kijelenti, hogy megismerte és jelen Szerződés aláírásával elfogadja a MÁV Zrt. Etikai Kódexét (http://www.mavcsoport.hu/mav-csoport/etikai-kodex), az abban foglalt értékeket a jogviszony fennállása alatt magára nézve azt mérvadónak tartja. Vállalkozó kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményé(ei)t jelzi a Megrendelő által működtetett etikai bejelentő és tanácsadó csatornán keresztül.

14.4. Felek vállalják, hogy nem tanúsítanak olyan magatartást, amellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik Szerződés megkötésétől Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében Vállalkozó kötelezettséget vállal arra, hogy Szerződéssel összefüggésben, annak teljesítése során sem Megrendelőnél, sem azok kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe Megrendelő előzetesen írásban beleegyezett. Ezen szabály megsértése szándékos károkozásnak minősül és Vállalkozót teljes kártérítési felelősség terheli, kivéve, ha Vállalkozó bizonyítja, hogy más által rendelkezésére bocsátott valótlan tartalmú nyilatkozat/irat miatt tévedésben volt. A rendelkezés betartását Megrendelő a MÁV Zrt. biztonsági szervezete útján bármikor jogosult ellenőrizni.

Felek rögzítik, hogy Megrendelő többségi tulajdonosának, a MÁV Zrt-nek a 2/2011. (12.01) EVIG határozata alapján a MÁV Zrt. biztonsági szervezete a Vállalkozót a teljesítései során ellenőrizheti (és e minőségében a Megrendelő általi „megbízottnak” minősül), mely ellenőrzési jogosultság kiterjed a szerződéses feltételek betartásával, teljesítésével összefüggő ellenőrzésre, irat- és adatszolgáltatás kérésre, a Megrendelőnél helyszíni ellenőrzésre, meghallgatásra is. Felek rögzítik, hogy a MÁV Zrt. biztonsági szervezete ellenőrzési jogosultsága gyakorlásának jogos ok nélküli akadályozása a Vállalkozó súlyos szerződésszegésének minősül.

14.5. Vállalkozó jelen Szerződést aláíró képviselője a Ptk. 3:31. §-ára is különös figyelemmel a jelen Szerződés aláírásával kijelenti és teljeskörű személyes felelősséget vállal azért, hogy a jelen Szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Szerződés megkötésére és aláírására. Szerződő Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a Megrendelővel szemben nem hatályos és annak semmilyen következménye a Megrendelőt nem terheli.

### 14.6. Amennyiben a jelen Szerződés bármely rendelkezése vagy a rendelkezés bármely része érvénytelennek vagy végre nem hajthatónak minősül, a jelen Szerződés visszamaradó rendelkezései és a rendelkezés visszamaradó részei továbbra is teljes mértékben érvényesek és hatályosak maradnak, továbbá a Felek kötelesek megtenni minden intézkedést és cselekményt, abból a célból, hogy a lehető legnagyobb mértékig elérjék ugyanazt a gazdasági-pénzügyi hatást és/vagy megvalósítsák ugyanazt a célt, amit az érvénytelen vagy végre nem hajtható rendelkezés vagy annak vonatkozó része elérni és/vagy megvalósítani kívánt.

14.7. A jelen Szerződésben nem szabályozott kérdések vonatkozásában a Kbt., a Ptk. továbbá az egyéb vonatkozó jogszabályok rendelkezései az irányadóak.

14.8. A Felek kötelezettséget vállalnak arra, hogy a Szerződéshez kapcsolódó vitás ügyeiket békés úton, elsősorban tárgyalás útján rendezik. Amennyiben ez nem vezet eredményre abban az esetben a Polgári perrendtartásról szóló 1952. évi III. törvény rendelkezései szerint hatáskörrel, illetékességgel rendelkező bíróság jogosult eljárni.

### 14.9. Vállalkozó nyilatkozik, hogy a Megrendelő vagy annak minősülő vezető állású munkavállalóival, választott tisztségviselőivel, alkalmazottaival, illetőleg ezen személyeknek – a Ptk. szerinti – közeli hozzátartozójával nem áll üzleti kapcsolatban, illetve olyan jogviszonyban – így különösen munkaviszonyban, munkavégzésre irányuló egyéb, illetve szerződéses jogviszonyban –, amely a Megrendelő jogos gazdasági érdekeit sértheti vagy veszélyeztetheti.

### 14.10. Vállalkozó jogosult a jelen Szerződés alapján történő szerződésszerű teljesítése esetén a jelen Szerződésre a későbbiekben referenciaként hivatkozni.

14.11. Vállalkozó kijelenti, hogy tudomásul vette Megrendelő azon tájékoztatását, mely szerint Megrendelő kizárja projekttársaság létrehozását a jelen Szerződés ”Preambulum” megnevezésű részében meghatározott közbeszerzési eljárás vonatkozásában, amelynek eredményes lezárását követően került sor jelen Szerződés aláírására.

Jelen Szerződést a Felek erre felhatalmazott képviselői elolvasás után, mint akaratukkal mindenben megegyezőt, jóváhagyólag, cégszerűen aláírják.

Jelen Szerződés 5 (öt) egymással teljesen azonos szövegű eredeti példányban készült, amelyek közül a Megrendelőt 4 (négy) eredeti példány, a Vállalkozót 1 (egy) eredeti példány illeti meg.

Budapest, ….. ………….., ….. …… …..

|  |  |  |
| --- | --- | --- |
| *………………………* | *………………………* | *………………………* |
|  |  |  |
|  |   |  |
| **MÁV Szolgáltató Központ Zrt.****a****MÁV Zrt.****Megrendelő****képviseletében** | **Vállalkozó** |

Mellékletek:

1. számú melléklet: Tételes termék- és árlista
2. számú melléklet: Basware Teljesítési Igazolás mintája
3. számú melléklet: Kbt. 136. § (2) bekezdése szerinti meghatalmazás mintája
4. számú melléklet: Nyilatkozat alvállalkozókról
5. **számú melléklet**

**Tételes termék- és árlista**

(nyertes ajánlattevő ajánlata szerint)

|  |  |  |  |  |  |
| --- | --- | --- | --- | --- | --- |
| **CSI szám** | **Licenckövetéssel érintett licenc megnevezése** | **Licenckövetés vége** | **Mennyiség****(darab)** | **Nettó egységár (Ft/követés)** | **Nettó összár (követés mennyiség\*nettó egységár, Ft)** |
| 15683724 | Oracle Internet Application Server Enterprise Edition - Processor Perpetual | 2017.12.29. | 62 |  |  |
| 15683724 | Oracle Database Enterprise Edition - Processor Perpetual | 2017.12.29. | 217 |  |  |
| 15683724 | Oracle Real Application Clusters - Processor Perpetual | 2017.12.29. | 69 |  |  |
| 15683724 | Oracle Advanced Security - Processor Perpetual | 2017.12.29. | 36 |  |  |
| 15683724 | Oracle Spatial and Graph - Processor Perpetual | 2017.12.29. | 93 |  |  |
| 15683724 | Oracle Partitioning - Processor Perpetual | 2017.12.29. | 56 |  |  |
| 15683724 | Oracle Diagnostics Pack - Processor Perpetual | 2017.12.29. | 166 |  |  |
| 15683724 | Oracle Tuning Pack - Processor Perpetual | 2017.12.29. | 130 |  |  |
| 16418118 | Oracle Crystal Ball Decision Optimizer - Application User Perpetual | 2017.12.29. | 3 |  |  |
| 16418118 | Oracle Crystal Ball - Application User Perpetual | 2017.12.29. | 3 |  |  |
| 20439653 | Oracle Real Application Clusters - Processor Perpetual | 2017.12.29. | 25 |  |  |
| **Összesen** |  |

Budapest, ….. ………….., ….. …… …..

|  |  |  |
| --- | --- | --- |
| *………………………* | *………………………* | *………………………* |
|  |  |  |
|  |   |  |
| **MÁV Szolgáltató Központ Zrt.****a****MÁV Zrt.****Megrendelő****képviseletében** | **Vállalkozó** |

1. **számú melléklet**

**MÁV MAGYAR ÁLLAMVASUTAK ZRT.**

***Basware Teljesítés Igazolás* (MINTA)**

|  |  |
| --- | --- |
| Vállalkozó neve: |  |
| Vállalkozó telephelye: |  |
| Számlabenyújtási hely: |  |
| Vevő neve: |  |
| Vevő címe: |  |
| Rendelés száma: |  |
| Teljesítés dátuma: |  |
| Szállítólevél száma:Típus: |  |
| Költségviselő: |  |

Munka megnevezése:
===============================

Munka műszaki tartalma:
===============================

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Ssz | Leírás | Mennyiség | ME | Egységár | Nettó | ÁFA | ÁFA típus | Projekt | Projekt Alfeladat | Bevételezés dátuma |
|  |  |  |  |  |  |  |  |  |  |  |

Teljes összeg: Ft + ÁFA

Átvevő neve:

A teljesítésigazolást kiállította:

Telefonszám:

Szolgálati helye:

Címzett:

Kiállítás Dátuma:

Kérjük Kedves Partnerünket, hogy a számla Megjegyzés rovatában feltüntetni szíveskedjenek a rendelés számát.

Ezen teljesítésigazolás egy másolati példányát a számlához csatolni szíveskedjenek, ellenkező esetben a számlát nem áll módunkban befogadni

 **3. számú melléklet**

**Meghatalmazás**(a Kbt. 136. § (2) bekezdése tekintetében)

Alulírott, ……………………………………………., mint a(z) ……………….……………..… ……………………………………………………..(a továbbiakban: Ajánlattevő) cégjegyzésre jogosult képviselője/képviselői a Kbt. 136. § (2) bekezdésében foglaltaknak megfelelően ezennel kijelentem/kijelentjük, hogy a magyar adóhatóság az illetékességünk szerinti adóhatóságtól közvetlenül beszerezhet az általam képviselt szervezetre vonatkozó adatokat az országok közötti jogsegély igénybevétele nélkül.

Jelen nyilatkozatot a …………..., mint Ajánlatkérő által „*…”* tárgyú közbeszerzési eljárásban teszem.

…………………….., (helység), ……….. (év) ………………. (hónap) ……. (nap)

…………………………………………….

cégszerű aláírás

**4.** **számú melléklet**

**Nyilatkozat alvállalkozókról**

Alulírott ………………….(név, beosztás), a ……………………………. (cégnév) (székhely:……………………..; cégjegyzékszám:………………………..; adószám:………………………..; a továbbiakban: Társaság) arra jogosult képviselőjeként polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a Társaság, mint vállalkozó és a MÁV Zrt., mint Megrendelő között a……………………………… tárgyában …………………..(dátum) napján kötött Vállalkozási szerződés teljesítésébe a Társaság az alábbi alvállalkozók kívánja bevonni, továbbá kijelentem, hogy ezen alvállalkozók nem állnak a Kbt. és a hivatkozott Vállalkozási keretszerződés megkötését megelőző közbeszerzési eljárásban előírt kizáró okok hatálya alatt.

*Alvállalkozó 1.*[[1]](#footnote-1)

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a Vállalkozási szerződés teljes értékéhez viszonyítottan:

Az alvállalkozó Megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[2]](#footnote-2)

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a Vállalkozási keretszerződés teljes értékéhez viszonyítottan:

Az alvállalkozó Megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[3]](#footnote-3)

……………….., 201………………..

…………………

 Vállalkozó cégszerű aláírás

1. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-1)
2. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat Megrendelők részére történő bejelentésének napja! [↑](#footnote-ref-2)
3. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat Megrendelők részére történő bejelentésének napja! [↑](#footnote-ref-3)